31999D0141
L 045/54
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 1999 година
за изменение на решението относно Групата за връзка по въпросите на възрастните хора
(нотифицирано под номер С(1999) 211)
(1999/141/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като има предвид, че в светлината на промените на общностно ниво е необходимо да се промени съставът на групата, създадена с Решение 91/544/ЕИО на Комисията (1), изменено с Решение 93/417/ЕИО (2); като има предвид същевременно, че с оглед на административната ефективност следва да се намали продължителността на мандатите на председателя и на членовете на групата,
РЕШИ, КАКТО СЛЕДВА:
Единствен член
Решение 91/544/ЕИО се изменя, както следва:
1.
В член 3, параграф 2 думите „25 членове“ се заменят с думите „24 членове“;
2.
Член 4, параграф 3 се изменя, както следва:
а)
навсякъде в текста думите „пет места“ се заменят с думите „четири места“;
б)
добавя се тире със следния текст:
„- ЕСВГ - Европейският съюз на възрастните граждани: четири места“;
3.
В член 5, параграф 1 думите „18 месеца“ се заменят с думите „12 месеца“;
4.
В член 7, параграф 1 думите „18 месеца“ се заменят с думите „12 месеца“;
5.
В приложението се добавя тире със следния текст:
„- ЕСВГ - Европейският съюз на възрастните граждани“.
Съставено в Брюксел на 10 февруари 1999 година.